વેસ્ટ ઇન્ડિઝના પૂંછડિયા ખેલાડી દેવેન્દ્ર બિશૂએ 22 અને ક્રેમર રોચે 26 રન કર્યાં હતા. આ બન્નેએ ભારતીય બોલરોને હંફાવીને નવમી વિકેટની અતૂટ ભાગીદારીમાં મહત્વના 44 રનનો ઉમેરો કર્યોં હતો. આથી કેરેબિયન ટીમે 8 વિકેટે 322 રન કર્યાં હતા. ખાસ કરીને અનુભવી ઝડપી બોલર શમીની આજના મેચમાં ભારે ધોલાઇ થઇ હતી. તેણે 10 ઓવરમાં 81 રનનો ખર્ચ કર્યો હતો. જો કે તેને બે વિકેટ પણ મળી હતી. ચહલ સૌથી અસરદાર રહ્યો હતો. તેણે 41 રનમાં 3 અને જાડેજાએ 66 રનમાં 2 વિકેટ લીધી હતી.